laion/Wikipedia-Exotic huggingface dataset:
სეხემხეტი

სეხემხეტი — ძველი ეგვიპტის ფარაონი მესამე დინასტიიდან. ქვეყანას მართავდა დაახლოებით ძვ. წ. 2611-2603 წლებში. იგი იყო ფარაონ ჯოსერის მემკვიდრე. XX საუკუნემდე მისი სახელი უცნობი იყო. ფარაონი მსგავსი სახელით არ არსებობს ტურინისა და აბიდოსიის ფარაონების სიაში. ტურინის სია თავის მხრივ მოიხსენიებს ფარაონ ჯორსეტის, რომელიც თითქოს ეგვიპტეს მართავდა შვიდი წლის განმავლობაში. თანამედროვე ეგვიპტოლოგები თვლიან, რომ ჯორსეტი და სეხემხეტი ერთი სახეა. სეხემხეტის დაუმთავრებელი პირამიდის ნარჩენები აღმოაჩინეს 1951-1952 წლებში, ეგვიპტის არქეოლოგის მუჰამედ ზაქარია გონეიმის მიერ საქარას მახლობლად. პირამიდა დამარხული იყო სილის ქვეშ, ამიტომ ის აგრეთვე ცნობილია, როგორც „დამარხული პირამიდა“. გათხრებმა, რომელიც გონეიმიმ ჩაატარა დაამტკიცა, რომ ეს ნაგებობა ეკუთვნოდა ადრე უცნობ მმართველს, რომლის სახელი, სეხემხეტი, ნაპოვნი იყო ანაბეჭდების ნარჩენებზე. საერთო სქემა პირამიდის აგებულებისა გვაძლევს მტკიცებულებას, რომ არქიტექტორია იმჰოტეპი. ითვლება, რომ სეხემხეტის სიკვდილის მომენტში დამთავრებული დარჩა მხოლოდ დაბლა მასტაბა. რადგანაც, სეხემხეტის პირამიდის საფუძველი იკავებს უფრო მეტ ფართობს, ვიდრე ჯოსერის პირამიდის საფუძველი, ითვლება რომ, მესამე ფარაონის პირამიდა უნდა ყოფილიყო უფრო მაღალი, ვიდრე პირველის. პირამიდაზე სამუშაოები შეჩერდა მეფე სეხემხეტის უცაბედი სიკვდილის გამო. შემდეგ მას მოხსნეს რამდენიმე ქვის ბლოკი, ასე რომ დარჩა მხოლოდ პირველი კიბე 10 მ. სიმაღლისა და მეორე კიბის პატარა ნაწილი. 1954 წლის ივნისში აღმოჩენილი იყო ღია ოქროსფერი, ნახევრადგამჭვირვალე ალბისტრის სეხემხეტის სარკოფაგი, რომელიც ცარიელი აღმოჩნდა. სარკოფაგის ზემოთა ნაწილი და თვითონ სარკოფაგი გაკეთებული იყო ერთი და იმავე ქვისაგან. ამ პირამიდაში ნაპოვნი იყო სამკაულები და კედლები, რომელიც ჰყოფდა სარკოფაგს და დასასვენებელ კამერას. მათ არ ჰქონდათ გატეხვის კვალი, ეს ამტკიცებს, რომ მძარცველები ამ პირამიდაში არ შესულან. ამ დრომდე ითვლება გამოცანად, თუ სად გაქრა სეხემხეტის მუმია. არის მოსაზრება, რომ იგი არაბუნებრივი სიკვდილით მოკვდა, წინააღმდეგ შემთხვევაში, მისი კანონიერი მემკვიდრე, უბრძანებდა სამარხის დამთავრებას. გონეიმის გათხრებისას აღმოაჩინეს ქვის ჭურჭელი, ზოგიერთზე შემონახული იყო მელნით შესრულებული წარწერები. წარწერებს შორის შესაძლებელია ვინმე თანამდებობის პირის, — იიენხნუმის სახელის გარჩევა. Hawass, Zahi. "Excavating the Old Kingdom". in Egyptian Art in the Age of the Pyramids, The Metropolitan Museum of Art. 1999. Leclant, Jean. "A Brief History of the Old Kingdom". in Egyptian Art in the Age of the Pyramids, The Metropolitan Museum of Art. 1999. Wilkinson, Toby. Royal Annals of Ancient Egypt: The Palermo Stone and Its Associated Fragments, Kegan Paul International, 2000.
ბრაიტენფელდის ბრძოლა

ბრაიტენფელდის ბრძოლა (გერმ. Schlacht bei Breitenfeld; შვედ. Slaget vid Breitenfeld) — ბრძოლა ოცდაათწლიანი ომის მსვლელობისას პროტესტანტულ სახელმწიფოებსა და კათოლიკურ ლიგას შორის 1631 წლის 17 სექტემბერს. შვედებმა, რომლებიც პროტესტანტთა ძირითად ნაწილს შეადგენდნენ, მეფე გუსტავ II ადოლფის მეთაურობით მოიპოვეს გადამწყვეტი გამარჯვება, რითაც გზა გაეხსნათ ცენტრალური და სამხრეთი გერმანიისაკენ. ბრძოლა გარდამტეხ მომენტად ითვლება ომის მიმდინარეობაში. ქართული საბჭოთა ენციკლოპედია, ტ. 2, თბ., 1977. — გვ. 504.
აფრა (არქიტექტურა)

აფრა, პანდატივი — კონსტრუქციული ელემენტი, სამკუთხედის ფორმის სფერული კამარა, რომელიც შესაძლებელს ხდის ოთხკუთხა ფუძიდან გუმბათოვან გადახურვაზე თანდათან გადასვლას, ავსებს ოთხკუთხა სადგომის კედლებზე ამოყვანილ თაღებს შორის კუთხეებში დარჩენილ სივრცეს. აფრა, როგორც კონსტრუქციული და მხატვრული სისტემა, პირველად გამოიყენეს ბიზანტიელმა ხუროთმოძღვრებმა VI საუკუნეში (აია-სოფიას ტაძარი კონსტანტინოპოლში). საქართველოში ჩნდება VIII-IX საუკუნეებში (ვაჩნაძიანის ყველაწმინდა კახეთში და სხვა) და ცვლის მანამდე გავრცელებულ ტრომპებს. საბოლოოდ კი X საუკუნიდან მკვიდრდება. ქართული საბჭოთა ენციკლოპედია, ტ. 2, თბ., 1977. — გვ. 18.
აფრიკული ფეტვი

აფრიკული ფეტვი, ზანგური ფეტვი (Pennisetum typhoides; Pennisetum spicatum) — ერთწლოვანი მცენარე მარცვლოვანთა ოჯახისა. სიმაღლე - 1-3 მ, აქვს გრძელი ფართო ფოთლები და ტაროსებრი საგველა ყვავილედი. მისი სამშობლოა აფრიკა, ჩრდილოეთ აფრიკის ქვეყნებსა და ინდოეთში კულტივირებულია პურეულად, ხოლო სამხრეთ ევროპაში, ამერიკასა და ავსტრალიაში იყენებენ საქონლის საკვებად. გვალგამძლეა. კარგ მოსავალს იძლევა. აფრიკული ფეტვის მარცვალი დიდი რაოდენობით შეიცავს ცილებსა და ცხომებს. იყენებენ ფქვილად, ბურღულად, ლუდისა და არყის გამოსახდელად და სხვა. სახოკია მ., ქსე, ტ. 2, გვ. 28, თბ., 1977
Ready to Die

Ready to Die — რეპერ The Notorious B.I.G.-ს სადებიუტო სტუდიური ალბომი, გამოცემული 1994 წლის 13 სექტემბერს ლეიბლზე Bad Boy Records. ეს იყო ლეიბლზე გამოცემული პირველი ალბომი. დისკის პროდიუსერები, სხვებთან ერთად, არიან შონ კომბსი, Easy Mo Bee, ჩაკი თომპსონი, DJ Premier და Lord Finesse. ალბომის ჩაწერა მიმდინარეობდა 1993-1994 წლებში, ნიუ-იორკის სტუდიებში The Hit Factory და D&D Studios. ნაწილობრივ ავტობიოგრაფიული ეს ალბომი აღწერს B.I.G.-ის ადრეული კრიმინალური წლების მოვლენებს. Ready to Die არის რეპერის ერთადერთი სტუდიური ალბომი, გამოცემული მის სიცოცხლეში, ვინაიდან შემდეგი, Life After Death, მხოლოდ 1997 წელს, მისი მკვლელობის შემდეგ გამოვიდა. ↑ Huey, Steve. Ready to Die – The Notorious B.I.G.. AllMusic. ციტირების თარიღი: ოქტომბერი 23, 2009. ↑ Sanneh, Kelefa. „The Notorious B.I.G.: Ready to Die“. Blender. ნიუ-იორკი. დაარქივებულია ორიგინალიდან — მაისი 18, 2010. ციტირების თარიღი: ოქტომბერი 31, 2009. ↑ კრისტგოუ, რობერტ (2000). „Notorious B.I.G.: Ready to Die“, Christgau's Consumer Guide: Albums of the '90s. Macmillan Publishers. ISBN 0-312-24560-2.  ↑ Kameka, Andrew. (მარტი 7, 2007) The Notorious B.I.G. – Ready To Die. HipHopDX. ციტირების თარიღი: ოქტომბერი 23, 2009. ↑ Trammell, Matthew. (მარტი 9, 2017) The Notorious B.I.G.: Ready to Die. Pitchfork. ციტირების თარიღი: მარტი 9, 2017. ↑ „The Notorious B.I.G.: Ready to Die“. Q. ლონდონი (99). დეკემბერი 1994. ↑ Coker, Cheo H. (November 3, 1994). „Notorious B.I.G.: Ready To Die“. Rolling Stone. New York. დაარქივებულია ორიგინალიდან — იანვარი 14, 2009. ციტირების თარიღი: December 30, 2012. ↑ შეფილდი, რობ (2004). „The Notorious B.I.G.“, The New Rolling Stone Album Guide, 4th, Simon & Schuster, გვ. 592. ISBN 0-7432-0169-8.  ↑ Shortie (ოქტომბერი 1994). „The Notorious B.I.G.: Ready to Die“. The Source. ნიუ-იორკი (61): 79. დაარქივებულია ორიგინალიდან — 2013-02-01. ციტირების თარიღი: თებერვალი 1, 2013. ↑ „The Notorious B.I.G. – Ready to Die“. Uncut. ლონდონი (90): 128. ნოემბერი 2004. დაარქივებულია ორიგინალიდან — 2016-08-17. ციტირების თარიღი: ივლისი 9, 2016. ↑ "The Notorious B.I.G. – Ready to Die". Lescharts.com. Hung Medien. წაკითხვის თარიღი ოქტომბერი 11, 2011. ↑ „The Notorious B.I.G. ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი ოქტომბერი 10, 2013. ↑ "The Notorious B.I.G. ალბომების და სიმღერების ისტორია ჩარტებში" ბილბორდის საუკეთესო რიტმ-ენდ-ბლუზური/ჰიპ-ჰოპ ალბომები - The Notorious B.I.G.. Prometheus Global Media. წაკითხვის თარიღი ოქტომბერი 10, 2013. ↑ American album certifications – Notorious B.I.G. – Ready to Die. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Aquarius (Aqua-ს ალბომი)

Aquarius — დანიურ-ნორვეგიული ჯგუფ Aqua-ს მეორე სტუდიური ალბომი. იგი გამოვიდა 2000 წლის 28 თებერვალს, ლეიბლზე Universal. ალბომიდან გამოიცა ოთხი სინგლი - „Cartoon Heroes“, „Around the World“, „Bumble Bees“ და „We Belong to the Sea“. ↑ [Aquarius AllMusic-ზე Allmusic-ის მიმოხილვა] ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 Aqua - Aquarius - hitparade.ch გერმანულად. Swiss Music Charts. Hung Medien. ციტირების თარიღი: 2011-07-09. ↑ Aqua Album & Song Chart History. 'Canadian Albums Chart for Aqua'. Prometheus Global Media. დაარქივებულია ორიგინალიდან — 10 July 2011. ციტირების თარიღი: 2011-07-09. ↑ 4.0 4.1 „Hits of the World“. Billboard. Nielsen Business Media. 112 (14): 81. 1 აპრილი 2000. ISSN 0006-2510. ↑ Chartverfolgung / AQUA / Longplay გერმანულად. Media Control Charts. PhonoNet GmbH. დაარქივებულია ორიგინალიდან — 2012-04-11. ციტირების თარიღი: 2011-07-09. ↑ Chart Track. ირლანდიის ალბომების ჩარტი. GfK. დაარქივებულია ორიგინალიდან — 2012-06-12. ციტირების თარიღი: 2011-07-21. ↑ Archive Chart. ბრიტანეთის ალბომების ჩარტი. ოფიციალური ჩარტების კომპანია. ციტირების თარიღი: 2011-07-09. ↑ Aqua Album & Song Chart History. 'Billboard 200 for Aqua'. Prometheus Global Media. დაარქივებულია ორიგინალიდან — 10 ივლისი 2011. ციტირების თარიღი: 2011-07-09. ↑ Ritzau. (7 სექტემბერი 2001) Danskere storforbrugere af musik-cd'er - Nyheder - BT.dk Danish. B.T.. ციტირების თარიღი: 9 ივლისი 2011. ↑ „Ud med 'love' - ind med 'kærlighed'“. Urban (Danish): 21. 14 დეკემბერი 2009. ↑ ARIA-ს ჩარტები – აკრედიტაციები – 2000 Albums. ავსტრალიის ხმისჩამწერი ინდუსტრიის ასოციაცია. ↑ Canadian album certifications – Aqua – Aquarius. Music Canada. ↑ Drejer, Dennis. (26 თებერვალი 2000) Aqua er de største - Nyheder - BT.dk Danish. B.T.. ციტირების თარიღი: 9 ივლისი 2011. ↑ Norwegian album certifications – Aqua – Aquarius ნორვეგიულად. IFPI ნორვეგია. ↑ ოქროს და პლატინის სერტიფიცირება - 2000 შვედურად (PDF). IFPI შვედეთი. ↑ ოფიციალური შვეიცარიული ჩარტების და მუსიკის საზოგადოება: ჯილდოები (Aqua; 'Aquarius'). Hung Medien. ↑ IFPI - ევროპის პლატინის ჯილდოები – 2000. ფონოგრამების ინდუსტრიის საერთაშორისო ფედერაცია.
ემა ბანტონი

ემა ლი ბანტონი (დ. 21 იანვარი, 1976) — ინგლისელი პოპ-მომღერალი, მოდის დიზაინერი და მსახიობი. ყველაზე მეტად ცნობილია, როგორც 1990-იან წლებში ჩამოყალიბებული ჯგუფ Spice Girls-ის წევრი, ზედმეტსახელით Baby Spice. 2009 წელს დაიწყო ჯეიმი თიკსტონთან ერთად Heart Breakfast-ზე წამყვანად მუშაობა. მთავარი სტატია: ემა ბანტონის დისკოგრაფია. სტუდიური ალბომები A Girl Like Me (2001) Free Me (2004) Life in Mono (2006) შეგიძლიათ იხილოთ მედიაფაილები თემაზე „ემა ბანტონი“ ვიკისაწყობში. ოფიციალური საიტი ემა ბანტონი კინოფილმების ინტერნეტ-მონაცემთა ბაზაში
აფროდიტე

აფროდიტე (ძვ. ბერძნ. Ἀφροδίτη) — სილამაზისა და სიყვარულის ქალღმერთი ძველ ბერძნულ მითოლოგიაში, ზევსისა და დიონეს ასული. ჰესიოდეს თანახმად, იშვა ზღვის ქაფიდან კუნძულ კვიპროსთან (აქედან — მისი ერთ-ერთი ეპითეტი „კიპრიდა“). ზღვისგან ნაშობი სიყვარულის ქალღმერთის იდეა და კულტი საბერძნეთში აზიიდან გავრცელდა (შდრ. ასტარტე). თავდაპირველად აფროდიტე ბუნების ძალას განასახიერებდა და ნაყოფიერების ქალღმერთად ითვლებოდა. მისი კულტი ფართოდ იყო გავრცელებული ბერძნულ სამყაროში, განსაკუთრებით კუნძულ კვიპროსზე, მცირე აზიისა და იონიის კუნძულებზე. ძველ რომაულ მითოლოგიაში აფროდიტეს შესატყვისია ვენერა (ვენუს). ანტიკურ სახვით ხელოვნებაში აფროდიტე წარმოდგენილია იდეალური სილამაზის შიშველი ქალის სახით. აფროდიტეს ქანდაკებიდან განსაკუთრებით ცნობილია პრაქსიტელეს კნიდოსის აფროდიტე (ძვ. წ. IV ს.) და აფროდიტე (ვენერა) მილოსელი (ძვ. წ. II ს.). ქართული საბჭოთა ენციკლოპედია, ტ. 2, თბ., 1977. — გვ. 28. შეგიძლიათ იხილოთ მედიაფაილები თემაზე „აფროდიტე“ ვიკისაწყობში. ↑ 1.0 1.1 Pseudo-Apollodorus <a href="https://wikidata.org/wiki/Track:Q12506564"></a> ↑ 2.0 2.1 Диона // Энциклопедический словарь — СПб: Брокгауз — Ефрон, 1893. — Т. Xа. — С. 755. <a href="https://wikidata.org/wiki/Track:Q656"></a><a href="https://wikidata.org/wiki/Track:Q23892912"></a><a href="https://wikidata.org/wiki/Track:Q24405038"></a><a href="https://wikidata.org/wiki/Track:Q19908137"></a><a href="https://wikidata.org/wiki/Track:Q602358"></a>
A Girl Like Me (ემა ბანტონის ალბომი)

A Girl Like Me — ინგლისელი პოპ-მომღერალ ემა ბანტონის სადებიუტო სტუდიური სოლო ალბომი. იგი ბრიტანეთში 2001 წლის 16 აპრილს გამოვიდა, ლეიბლზე Virgin Records. გამოცემისთანავე ჩანაწერი მოხვდა ბრიტანეთის ალბომების ჩარტის მეოთხე პოზიციაზე და პირველი კვირის განმავლობაში 21.500 ასლის ოდენობით გაიყიდა. მიუხედავად იმისა, რომ თავდაპირველად წარმატებული აღმოჩნდა, A Girl Like Me-მ ჩარტებში მალევე ქვედა პოზიციებამდე ჩაიწია. თუმცა, წარმატება ჰქონდა სინგლებს „What Took You So Long?“, „Take My Breath Away“ და „We're Not Gonna Sleep Tonight“. 2001 წლის 7 სექტემბერს, 100.000 ასლის გაყიდვის შემდეგ, ბრიტანეთის ხმისჩამწერი ინდუსტრიის მიერ ალბომი შეფასებული იქნა ოქროს სტატუსით. ავტორების სია აღებულია ალბომის ბუკლეტში მოცემული ანოტაციებიდან. ↑ Mason, Stewart. A Girl Like Me – Emma Bunton – Review. Allmusic. Rovi Corporation. ციტირების თარიღი: 4 ივლისი 2005. ↑ Missio, Erik. (16 აპრილი 2001) Emma Bunton – A Girl Like Me. CHARTattack. Chart Communications. ციტირების თარიღი: 25 სექტემბერი 2011.[მკვდარი ბმული] ↑ Robinson, Stephen. (26 აპრილი 2001) A Girl Like Me. Hot Press. დაარქივებულია ორიგინალიდან — 2012-03-22. ციტირების თარიღი: 25 სექტემბერი 2011. ↑ Mark, Timothy. (18 აპრილი 2001) Emma Bunton : A Girl Like Me. NME. IPC Media. დაარქივებულია ორიგინალიდან — 2012-10-22. ციტირების თარიღი: 25 სექტემბერი 2011. ↑ 5.0 5.1 British album certifications – Emma Bunton – A Girl Like Me. ბრიტანეთის ფონოგრამების მწარმოებლების ასოციაცია. შეიყვანეთ A Girl Like Me ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ Emma Bunton (2001). A Girl Like Me (CD liner notes). Virgin Records. LC03098. ↑ ARIA Top 100 Albums – Week Commencing 21st მაისი 2001. Australian Recording Industry Association. Pandora Archive. დაარქივებულია ორიგინალიდან — 21 თებერვალი 2002. ციტირების თარიღი: 31 აგვისტო 2008. ↑ "Emma Bunton - A Girl Like Me" (გერმანულად). Austriancharts.at. Hung Medien. წაკითხვის თარიღი 22 ნოემბერი 2016. ↑ "Emma Bunton – A Girl Like Me". Danishcharts.com. Hung Medien. წაკითხვის თარიღი 22 ნოემბერი 2016. ↑ "Emma Bunton: A Girl Like Me" (ფინურად). Musiikkituottajat – IFPI ფინეთი. წაკითხვის თარიღი 22 ნოემბერი 2016. ↑ "Emma Bunton – A Girl Like Me". Lescharts.com. Hung Medien. წაკითხვის თარიღი 22 ნოემბერი 2016. ↑ "Offiziellecharts.de – Emma Bunton – A Girl Like Me" (გერმანულად). GfK Entertainment Charts. წაკითხვის თარიღი 22 ნოემბერი 2016. ↑ "GFK Chart-Track". Chart-Track.co.uk. GFK Chart-Track. IRMA. წაკითხვის თარიღი 22 ნოემბერი 2016. ↑ "Emma Bunton – A Girl Like Me". Charts.org.nz. Hung Medien. წაკითხვის თარიღი 22 ნოემბერი 2016. ↑ "2001-04-22 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 22 ნოემბერი 2016. ↑ "Emma Bunton | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 22 ნოემბერი 2016. ↑ "Emma Bunton | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 2016-11-22.
მცხეთა (საფეხბურთო კლუბი)

საფეხბურთო კლუბი მცხეთა (2003-04 წლების სეზონში გადაერქვა სახელი და გახდა მცხეთა-ურიონი) — საქართველოს საფეხბურთო კლუბი მცხეთაში. თამაშობდა არმაზის სტადიონზე, დღევანდელ მცხეთა-პარკზე. 2001-2002 წლებში თამაშობდა ეროვნული ჩემპიონატის რეგიონულ ლიგაში (აღმოსავლეთი ზონა), სადაც დაიკავა პირველი ადგილი. 2002-2003 წლებში თამაშობდა პირველ ლიგაში, სადაც დაიკავა მესამე ადგილი და ფლეი-ოფში რუსთავის გორდას ანგარიშით 1:0 დამარცხების შემდეგ მოიპოვა უმაღლესი ლიგის საგზური. ეროვნული თასის გათამაშებაში ჩაატარა 6 მატჩი: 2 მოგება, 1 ფრე, 3 წაგება. დაარსდა, როგორც სკ მცხეთა 2004: გადაერქვა სახელი და გახდა მცხეთა-ურიონი 2004: დაიშალა. პირველი გუნდი მეორე გუნდი შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ↑ "ქართული ფეხბურთის ყოველწლიური წიგნი №12. 2003-2004" თბილისი. 2003. რამაზ შენგელია. ↑ "ქართული ფეხბურთის ყოველწლიური წიგნი №13. 2004-2005" თბილისი. 2004. რამაზ შენგელია.
აეკი ლარნაკა (საფეხბურთო კლუბი)

აეკი ლარნაკა (ბერძ. Αθλητική Έvωση Κιτίου Λάρνακας) — კვიპროსის საფეხბურთო კლუბი, დაარსდა ქალაქ ლარნაკაში, ასპარეზობს კვიპროსის პირველ დივიზიონში. ჩამოყალიბდა 1994 წელს, ლარნაკას 2 კლუბის, „ეპას“ და „პეზოპორიკოსის“ შერწყმის შედეგად. 2004 წელს, კლუბმა კვიპროსის თასის ფინალში ლიმასოლის „აელის“ დამარცხების შემდეგ (2-1) მოიპოვა პირველი და ტიტული. „აეკმა“ კიდევ 3-ჯერ შეძლო თასის ფინალში გასვლა, ორ შემთხვევაში „აპოელთან“ დამარცხდა, 1996 წელს 2-0 დამატებით დროში და 2006 წელს, 3-2. 2018 წელს კვლავ დაეუფლა თასს. კლუბი ჩამოყალიბდა ლარნაკას ორი წარმატებული კლუბის შერწყმის შედეგად, კვიპროსის 3-გზის ჩემპიონის, თასის 5-გზის მფლობელი „ეპას“ და კვიპროსის 2-გზის ჩემპიონი „პეზოპორიკოსის“, რომელიც მხოლოდ 1-ხელ გახდა თასის მფლობელი. კლუბის ყველაზე დიდი მიღწევა იყო 2011-12 წლების სეზონში ევროპის ლიგის ჯგუფურ ეტაპზე გასვლა, მას შემდეგ, რაც დაამარცხა მალტის „ფლორიანა“, ჩეხური „მლადა ბოლესლავი“ და ტრონჰეიმის „რუსენბორგი“. კვიპროსის ჩემპიონატი: ფინალისტი (6): 2014–15, 2015–16, 2016–17, 2018–19, 2021–22, 2023–24 კვიპროსის თასი: გამარჯვებული (1): 2003–04, 2017–18 ფინალისტი (2): 1995–96, 2005–06 კვიპროსის სუპერთასი: გამარჯვებული (1): 2018 ფინალისტი (2): 1996, 2004 სტავრო პაპადოპულოსი ანდრეას მუსკალისი (1994) პეტროს რავუსისი (1998—1999) რადმილო ივანევიჩი (2001—2002) დუშან მიტოსევიჩი მიხალის ჰაჯიპირისი (2002—2003) ნიკოს ანდრონიკუ (2003) ანდრეას მუსკალისი (2003—2004) ნეოფიტოს ლარკუ (2004) ნიკოლაი კოსტოვი (2004—2005) მირიოს კონსტანტინუ (2005—2007) ნირ კლინგერი (2007—2008) მაკის კაცავაკისი (2008—2008) ლუის სტეფანი (2008) ხრისტოს კასიანოსი (2009) სავას კონსტანტინუ (2009—2009) ანდრეას მიხაელიდესი (2009—2010) ტონ კანენი (2010—2011) ლეონ ფლემინგსი (2011—2012) რან ბენ შიმონი (2012—2013) დიმიტრიოს ელეფტეროპულოსი (2013—2014) ფლოროს ნიკოლაუ (2014) ტომას კრისტიანსენი (2014—) ოფიციალური საიტი
ჰერკულესი (მრავალმნიშვნელოვანი)

ტერმინით ჰერკულესი შეიძლება აღნიშნული იყოს: ჰერკულესი — ბერძნული მითოლოგიის გმირის ჰერაკლეს რომაული სახელი ჰერკულესი — მწერი ფირფიტულვაშიან ხოჭოების ოჯახისა ჰერკულესი — თანავარსკვლავედი ცის ჩრდილოეთ ნახევარსფეროში; მასში მოთავსებულია მზის მოძრაობის აპექსი. ჰერკულესი — ფარტენების სახით დამზადებული შვრიის ბურღულის საბჭოური მარკა ჰერკულესის სვეტები — ორი მთა გიბრალტარის სრუტესთან
ნინა სუბლატი

ნინა სუბლატი (ნამდვილი გვარი სულაბერიძე; დ. 31 იანვარი 1995) — ქართველი მომღერალი. ნინა სუბლატი დაიბადა მოსკოვში, თუმცა მისი ოჯახი სამშობლოში მალევე დაბრუნდა. მშობლები ადრეულ ასაკში დაშორდნენ და ნინა დედასთან და ბებიასთან იზრდებოდა. ნინა სუბლატი 2010-2011 წლებში მოღვაწეობდა სხვადასხვა ჯგუფთან ერთად და საქართველოს მასშტაბით ატარებდა კონცერტებს. 2011 წელს დაიწყო თანამშრომლობა Georgian Dream Studio-სთან, სადაც მუშაობდა როგორც მომღერალ ბერასთან, ასევე ნიუ-იორკიდან, ლოს-ანჯელესიდან და ლონდონიდან სპეციალურად მოწვეულ ვოკალის პედაგოგებსა და ქორეოგრაფებთან. აქ იგი უფრო საფუძვლიანად ეუფლებოდა მუსიკის ისტორიას, თეორიას, ვოკალის ტექნიკას, ქორეოგრაფიას, ფსიქოლოგიას და ა.შ. 2008 წელს დაამთავრა მუსიკალური სკოლა ფორტეპიანოს სპეციალობით. დაამთავრა თბილისის 51-ე საშუალო სკოლა და ჩააბარა თბილისის სამხატვრო აკადემიაში ინტერიერისა და დიზაინის ფაკულტეტზე.ფართო აუდიტორიის წინაშე 2013 წელს წარდგა, მუსიკალურ პროექტ „საქართველოს ვარსკვლავში“. პოპულარობა მალე მოიპოვა და პროექტის გამარჯვებულიც გახდა. მთავარი ჯილდოს სახით მიიღო მოწვევა ლონდონის მუსიკალური ინსტიტუტიდან - ვოკალის კურსზე. 2014 წელს სწავლა განაგრძო მუსიკის ტექნოლოგიის ფაკულტეტზე ვანო სარაჯიშვილის სახელობის სახელმწიფო კონსერვატორიაში. პროექტის დასრულებისთანავე, მომღერალმა სადებიუტო ალბომზე დაიწყო მუშაობა. 2014 წელს გამოუშვა ალბომი სახელწოდებით Dare to be Nina Sublatti, რომელიც Bravo Records-ში ჩაიწერა. ალბომში შესულია პოპულარული სიმღერების ხუთი ქავერ-ვერსია და ნინას საკუთარი, ხუთი ახალი სიმღერა. პირველი სოლო ალბომის გამოშვებისთანავე, მომღერალმა საკუთარი სტუდია შექმნა და მუშაობა მეორე ალბომზე დაიწყო. 2015 წელს ნინა სუბლატი საქართველოს სახელით ევროვიზიის სიმღერის კონკურსზე გამოვიდა სიმღერით „Warrior“, სადაც ორი ნახევარფინალი გადალახა და ფინალში მოხვდა. მთავარი სტატია: ნინა სუბლატის დისკოგრაფია. სტუდიური ალბომები Dare to Be Nina Sublatti (2014) (ინგლისური) ევროვიზია 2015-ის შედეგები ნინა სუბლატის ოფიციალური Facebook-ის გვერდი ნინა სუბლატი გვერდი youtube-ზე ↑ ნინა სუბლატი საკუთარ ნამდვილ გვარს გვიმხელს, 2013, 24 ივნისი, Intermedia.ge ↑ Bravo Records presented Nina Sublatti’s debut CD album. დაარქივებულია ორიგინალიდან — 2015-02-15. ციტირების თარიღი: 2014-11-22. ↑ Mamsikashvili, Rezo. (23 December 2014) GEORGIA: GPB ANNOUNCE THE FIVE FINALISTS FOR NATIONAL SELECTION. Wiwibloggs.com. ციტირების თარიღი: 4 January 2015. ↑ Granger, Anthony. (14 January 2015) Georgia: Nina Sublatti Is Off To Eurovision. Eurovoix.com. ციტირების თარიღი: 14 January 2015.
ჰერაკლე (მრავალმნიშვნელოვანი)

საკუთარი სახელი ჰერაკლე შეიძლება აღნიშნავდეს: ჰერაკლე - ძვ. ბერძნულ მითოლოგიის უდიდესი გმირი ჰერაკლე - ბიზანტიის იმპერატორი
კატო მიქელაძე

კატო (ეკატერინე) მიქელაძე (დ. 1878 — გ. 1942) — ქართველი პუბლიცისტი, ფემინისტი, ჟურნალისტი, საზოგადო მოღვაწე. კატომ თავდაპირველი განათლება ქუთაისის ქალთა გიმნაზიაში მიიღო, თუმცა სწავლის დასრულება ხელმოკლეობის გამო ვერ მოახერხა. მოგვიანებით იგი არალეგალურ რევოლუციურ საქმიანობაშიც იყო ჩართული და ძირითადად აკრძალულ ლიტერატურას ავრცელებდა. სწავლობდა რუსეთში, შემდეგ - შვეიცარიაში, ბრიუსელში. მიქელაძემ დაამთავრა ბრიუსელის უნივერსიტეტის სოციალურ-პოლიტიკურ მეცნიერებათა ფაკულტეტი. ქალთა მოძრაობის ევროპულ გამოცდილებას პარიზში გაეცნო და 1916 წელს საქართველოში დაბრუნების შემდეგ, თანამოაზრეებთან ერთად ქალთა უფლებებისათვის ბრძოლა დაიწყო. მისი თაოსნობით, 1917-1918 წლებში რეგიონული ქსელი „ქალთა ლიგა“ ჩამოყალიბდა. გამოსცემდა და რედაქტორობდა გაზეთს „ხმა ქართველი ქალისა“ (1917-1918). კატო მიქელაძე 1918-1919 წლებში გუდაუთაში, 1920 წელს - სიღნაღში მუშაობდა პედაგოგად. 1921 წლიდან საბოლოოდ დასახლდა თბილისში. რუსეთის მიერ საქართველოს ოკუპაციის დროიდან მასაც საბჭოთა წნეხის ქვეშ მოუწია ცხოვრება. 1930 წლიდან მუშაობდა ცენტრალურ არქივსა და რევოლუციის მუზეუმში. მოგვიანებით გაწევრიანდა მწერალთა კავშირში. 1940 წლიდან ფრანგული ენის კერძო გაკვეთილებით ირჩენდა თავს. მისი საფლავი დაკარგულად ითვლება. ხმა ქართველი ქალისა კატო მიქელაძე — საქართველოს ბიოგრაფიული ლექსიკონი კატო მიქელაძე: ქართული ფემინიზმის უცნობი ისტორიები, ჰაინრიჰ ბიოლის ფონდი, თბილისი, 2013, ISBN 978-9941-0-6201-8
ჩეზარე ბორჯია

ჩეზარე ბორჯია (კატ. Cèsar de Borja i Catanei დ. 13 სექტემბერი 1475 — გ. 12 მარტი 1507) — რენესანსსის ეპოქის პოლიტიკური მოღვაწე. ჩეზარე ბორჯა პაპი ალექსანდრე VI-ის ვაჟი, ე.წ. რენესანსის სარდალი იყო, რომელიც ცენტრალურ იტალიაში საკუთარი პოლიტიკური მიზნების მისაღწევად მის მიერ გამოყენებული მაქინაციები ნიკოლო მაკიაველის „მთავარშია“ აღწერილი. დაიაბადა 1457 წლის სექტემბერში უძველესი ესპანელი გვარის ოჯახში. მამამისი — კარდინალი როდრიგო ბორჯია, შემდგომში პაპი ალექსანდრე VI იყო, დედა — როდრიგოს ყველაზე სათაყვანებელი საყვარელი, ვანოცა კატანეი. გარყვნილებით ცნობილ როდრიგოს 3 შვილი წინამორბედ საყვარლებთან ჰყავდა, ხოლო ოთხი — ვანოცასთან. ერთ-ერთი მათგანი, ლუკრეცია ერთდროულად მამისა და ძმის საყვარელი გახდა. როდრიგო პოლიტიკური ბრძოლის ხერხად მკვლელობასაც მიმართავდა. ასეთ ხვედრს ვერც ერთმა მისმა მტერმა ვერ დააღწია თავი. 16 წლის ასაკში ჩეზარე პამპლონის ეპისკოპოსი გახდა. 18 წლისამ კი კარდინალობა მიიღო და მამის უახლოეს მრჩეველთა წრეში შევიდა. მაგრამ მრუშობისა და ინცესტის გამო, ჩეზარე ეკლესიური ცხოვრებისთვის სრულიად შეუფერებელი პიროვნება იყო. გარდა ამისა, მან მოაწყო საკუთარი ძმის, პაპის არმიის სარდლის, ხუანის მკვლელობა და მისი ადგილი თავად დაიკავა. 1498 წელს უარი თქვა კარდინალის მანტიაზე და პოლიტიკური მიზნით, ნავარის მეფის ქალიშვილზე დაქორწინდა, თუმცა უკვე ამ დროს, სიფილისისგან სახე იმდენად დამახინჯებული ჰქონდა, რომ იძულებული იყო ნიღაბი ეტარებინა. თავისი ფრანგი მოკავშირეების დახმარებით, პაპის სახელმწიფო საზღვრების გაფართოებას მიჰყო ხელი და ბორჯიას ანკლავი ჩამოაყალიბა. აიძულებდა ლუკრეციას იმ პირებზე გათხოვილიყო, რომლებიც თავად სჭირდებოდა საკუთარი პოლიტიკური მიზნების მისაღწევად, ხოლო ერთ-ერთი მისი ქმარი მოკლა, როცა ეს დასჭირდა. თავადაც ჩაუდენია პოლიტიკური მკვლელობა, ძირითადად — მოწინააღმდეგე ორსინების ოჯახის წევრებისა. უზარმაზარი არმიით ატერორებდა დაპყრობილი ტერიტორიების მოსახლეობას და ძალადობასა და გაუპატიურებასაც იყენებდა, როგორც პოლიტიკურ იარაღს. მაკიაველი ხოტბას ასხამდა, რადგან სჯეროდა, რომ იტალიის გაერთიანებას ესწრაფვოდა. თავად ჩეზრეს სახელმძღვანელო დევიზი იყო: „Aut Caesar, Aut nihil“ — „ან კეისარი, ან არაფერი“. პაპი ალექსანდრე VI-ს მოულოდნელი გარდაცვალების შემდეგ, 1503 წელს ახალმა პაპმა და ბორჯიების დაუძინებელმა მტერმა, იულიუს II-მ ჩეზარეს დაპატიმრების ბრძანება გასცა. ჩეზარე იძულებული გახდა, დაკავებული ქალაქები დაეტოვებინა და ნეაპოლში გაქცეულიყო, რომელიც იმ დროს ესპანეთის მმართველობის ქვეშ იყო მოქცეული. მაგრამ ესპანელებმა უარი თქვეს პაპის წინააღმდეგ მასთან მოკავშირეობაზე და დააპატიმრეს. ბორჯიამ ნავარაში გაქცევით უშველა თავს, სადაც ჩაუსაფრდნენ და მოკლეს 31 წლის ასაკში. ნ. ქოთორნი. ტირანები, გვ. 57-58 — თბილისი, „კლიო“, 2011.